Kúpna zmluva

uzatvorená v zmysle § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZoVO**“)
(ďalej len „**Zmluva**“)

na dodanie prístroja: **Prístroj pre magnetickú rezonanciu pre potreby kardiodiagnostiky vrátane pozáručného servisu**

**medzi zmluvnými stranami:**

**Kupujúci:**

Obchodné meno: **Východoslovenský ústav srdcových a cievnych chorôb, a.s.**

Sídlo: Ondavská 8, 040 11 Košice - mestská časť Západ

IČO: 36 601 284

DIČ: 2022108704

IČ DPH: SK2022108704

Zápis: v Obchodnom registri Mestského súdu Košice, oddiel: Sa, vložka č.: 1360/V

Štatutárny orgán: MUDr. Štefan Lukačín, PhD., MHA predseda predstavenstva

 doc. MUDr. Martin Studenčan, PhD., FESC, MHA podpredseda predstavenstva

MUDr. Peter Šafár, MHAčlen predstavenstva

Zodpovedný za plnenie Vladimír Mičko, manažér Odboru prevádzky

zmluvy: e-mail: micko@vusch.sk, tel.: +421 55/789 1695

Bankové spojenie: Slovenská sporiteľňa, a.s.

IBAN: SK48 0900 0000 0004 4595 2274

(ďalej len „**Kupujúci**“)

a

**Predávajúci:**

Obchodné meno: **...............................................................** (podľa dokladu o oprávnení podnikať)

Sídlo: ............................................................... (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Zápis: ...............................

Štatutárny orgán: ...............................................................

 meno, priezvisko, funkcia (podľa dokladu o oprávnení podnikať)

Bankové spojenie: ...............................................................

IBAN: názov peňažného ústavu, číslo účtu vo formáte IBAN

 (ďalej len **„Predávajúci**“)

(Kupujúci a Predávajúci ďalej spoločne len „**Zmluvné strany**“ alebo jednotlivo „**Zmluvná strana**“)

**Článok 1**

**Úvodné ustanovenie**

Zmluva sa uzatvára na základe výsledku verejného obstarávania podľa ZoVO v nadlimitnej zákazke vyhlásenej v Úradnom vestníku Európskej Únie a vo Vestníku verejného obstarávania, ktorej predmetom je „**Prístroj pre magnetickú rezonanciu pre potreby kardiodiagnostiky vrátane pozáručného servisu**“.

**Článok 2**

**Predmet Zmluvy**

* 1. Predávajúci sa touto Zmluvou zaväzuje dodať Kupujúcemu nový, nepoužívaný a nerepasovaný prístroj, previesť na Kupujúceho vlastnícke právo prístroju a poskytnúť služby pozáručnej starostlivosti podľa podmienok dohodnutých v tejto Zmluve a Kupujúci sa zaväzuje zaplatiť za prístroj dohodnutú kúpnu cenu. Predmetom tejto Zmluvy je zároveň poskytovanie pozáručného servisu prístroja v rozsahu a za podmienok dohodnutých v tejto Zmluve a v Prílohe č. 1 - Špecifikácia predmetu zákazky.
	2. Prístrojom pre účely tejto Zmluvy je prístroj pre magnetickú rezonanciu (ďalej len „prístroj“) podľa špecifikácie uvedenej v Prílohe č. 1 – Špecifikácia predmetu zákazky, ktorá je neoddeliteľnou súčasťou tejto Zmluvy.
	3. Predávajúci prehlasuje, že je vlastníkom prístroja a je oprávnený s nim nakladať za účelom jeho predaja podľa tejto Zmluvy.
	4. Dodávka prístroja Predávajúcim podľa tejto Zmluvy zahŕňa aj:
	5. dodanie prístroja do miesta dodania, vyloženie, vybalenie a likvidáciu obalov,
	6. kompletizáciu, inštaláciu, odskúšanie funkčnosti, uvedenie prístroja do prevádzky,
	7. odborné zaškolenie zamestnancov Kupujúceho s obsluhou do 21 dní odo dňa doručenia výzvy Kupujúceho v rozsahu potrebnom na samostatné užívateľské ovládanie prístroja, v rozsahu minimálne 5 pracovných dní a zároveň ďalšie aplikačné školenie po 3 mesiacoch odo dňa uvedenia prístroja do prevádzky v rozsahu 3 pracovných dní a ďalšie aplikačné školenie po 12 mesiacoch odo dňa uvedenia prístroja do prevádzky. Všetky školenia musia byť realizované v slovenskom jazyku, resp. v prípade zahraničného školiteľa musí byť prítomný tlmočník.
	8. Súčasťou záväzku Predávajúceho je poskytnutie a odovzdanie písomných dokladov potrebných pre riadne a bezchybné použitie prístroja, a to najmä, no nie len výlučne: technologický projekt, návod na použitie prístroja v slovenskom jazyku (resp. českom jazyku), kompletnú užívateľskú dokumentáciu, záručný list, preberací (akceptačný) protokol, inštalačný protokol, protokol o odbornom zaškolení zamestnancov Kupujúceho s obsluhou prístroja, technickú servisnú dokumentáciu, certifikáty, skúšobné protokoly, zoznam a kontaktné údaje servisných stredísk Predávajúceho, kontaktné údaje na Klientske pracovisko Predávajúceho (Hotline/Helpdesk/Call centrum) pre potreby plnenia Zmluvy.

**Článok 3**

**Čas a miesto dodania**

* 1. Predávajúci sa zaväzuje dodať prístroj Kupujúcemu najneskôr v lehote uvedenej v Prílohe č. 2 – Štruktúrovaný rozpočet ceny, maximálne však **do 180 kalendárnych dní** odo dňa doručenia objednávky vystavenej Kupujúcim Predávajúcemu. Vystavenie objednávky Kupujúcim je závislé od technologického projektu a s tým súvisiacej dĺžky a zložitosti stavebných úprav priestorov, v ktorých bude prístroj umiestnený.
	2. Konkrétny termín dodania prístroja oznámi Predávajúci Kupujúcemu najmenej 5 pracovných dní vopred, a to kontaktnej osobe Kupujúceho. Kontaktnou osobou Kupujúceho je:

|  |  |
| --- | --- |
| Vladimír Mičko | tel.: +421 55/789 1695 |
| manažér Odboru prevádzky | e-mail: micko@vusch.sk |

Kontaktnou osobou Predávajúceho je:

|  |  |
| --- | --- |
| Meno a priezvisko | tel.: +421  |
| Funkcia | e-mail: ...........@........... |

* 1. Miestom dodania prístroja je: Východoslovenský ústav srdcových a cievnych chorôb, a.s., Ondavská 8, 040 11 Košice - mestská časť Západ, Slovenská republika.
	2. Kupujúci za účelom prevzatia prístroja zabezpečí v mieste dodania prístroja prístup pre osoby poverené Predávajúcim na čas nevyhnutný na kompletizáciu a inštaláciu prístroja. Dopravu prístroja na miesto dodania zabezpečuje Predávajúci na vlastné náklady tak, aby bola zabezpečená dostatočná ochrana pred poškodením alebo znehodnotením.
	3. Predávajúci je povinný dodať prístroj spolu s dodacím listom alebo preberacím protokolom, ktorý musí obsahovať okrem povinných náležitostí aj číslo objednávky (ak bola vystavená), číslo kúpnej zmluvy, jednotkovú cenu príslušnej položky bez DPH, s DPH, sadzbu DPH, celkovú cenu príslušnej položky bez DPH, s DPH.
	4. V prípade, ak je niektorý dodávaný prístroj z krajiny Európskej únie (okrem Slovenskej republiky), je Predávajúci povinný uviesť v dodacom liste, okrem náležitostí uvedených v predchádzajúcom bode tohto článku Zmluvy, aj:
* kód prístroja podľa aktuálne platného colného sadzobníka,
* údaj o krajine pôvodu prístroja (t. j. krajinu, kde bol vyrobený).
	1. Prevzatie prístroja je Kupujúci povinný Predávajúcemu písomne potvrdiť na dodacom liste alebo preberacom protokole, pričom k prevzatiu prístroja dôjde po úspešnom vykonaní všetkých požadovaných skúšok a odovzdaní skúšobných protokolov a protokolov o vykonaní skúšok Kupujúcemu, a to najmä, nie však výlučne, odbornej preberacej skúšky prístroja v súlade s platnou legislatívou, odbornej skúšky prístroja - elektrickej revízie. Jedna kópia dodacieho listu, preberacieho alebo skúšobného protokolu ostáva Kupujúcemu. V prípade uplatnenia oprávnenej výhrady Kupujúceho pri dodaní prístroja, ostáva prístroj vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu prístroj riadne prevziať. Kupujúci si vyhradzuje právo prevziať iba plnenie spĺňajúce všetky technické vlastnosti uvedené v technickej špecifikácii predmetu zákazky, ktoré je funkčné, bez zjavných vád a dodané v kompletnom stave. V opačnom prípade si Kupujúci vyhradzuje právo nepodpísať preberací protokol. Kupujúci nadobudne vlastnícke právo až po riadnom odovzdaní a prevzatí prístroja bez výhrad, na základe podpísaných preberacích protokolov oprávnenými zástupcami oboch Zmluvných strán (v prípade odlišných dátumov prevodu vlastníckeho práva platí neskorší dátum uvedený na preberacom protokole).
	2. Kupujúci je oprávnený odmietnuť prevzatie prístroja, ak technické a úžitkové parametre dodaného prístroja nezodpovedajú dohodnutej technickej špecifikácií podľa Prílohy č. 1 tejto Zmluvy. Technická špecifikácia prístroja dohodnutá v tejto Zmluve musí byť zhodná s prístrojom uvedeným v ponuke predloženej Predávajúcim vo verejnom obstarávaní.
	3. Predávajúci je povinný disponovať potvrdením výrobcu prístroja, že je autorizovaný/certifikovaný na dodávku, inštaláciu a autorizovaný servis predmetu Zmluvy a v prípade vyžiadania ho predložiť Kupujúcemu.
	4. O inštalácií a uvedení prístroja do prevádzky v mieste dodania spíšu Zmluvné strany inštalačný protokol. Po inštalácii prístroja bude vykonané otestovanie funkčnosti systému, o čom bude vystavené potvrdenie o funkčnosti systému.
	5. Odborné zaškolenie zamestnancov Kupujúceho s obsluhou prístroja je Predávajúci povinný realizovať podľa podmienok a v lehotách dohodnutých v tejto Zmluve. O odbornom zaškolení spíšu Zmluvné strany protokol o odbornom zaškolení.
	6. Riadnym dodaním prístroja sa rozumie dátum riadneho uvedenia prístroja do prevádzky Predávajúcim v mieste dodania prístroja a odborné zaškolenie zamestnancov Kupujúceho s obsluhou, údržbou, ošetrovaním dodaného prístroja a predloženie príslušnej dokumentácie.
	7. Predávajúci poskytne Kupujúcemu nevýhradné licencie, v neobmedzenom rozsahu, na celú dobu trvania majetkových práv. Kupujúci môže udeliť sublicenciu tretím osobám na použitie softvéru rovnakým spôsobom, v rovnakom rozsahu, na rovnaký čas a za rovnakých podmienok, ako je licencia udelená Kupujúcemu. Licencia sa udeľuje odplatne, pričom odmena za jej poskytnutie, ako aj odmeny za udelenie súhlasu na udelenie licencie je započítaná do celkovej zmluvnej ceny. Udelené licencie a právo udeliť sublicenciu nebudú skončením uzatvorenej Zmluvy dotknuté. Súčasťou licencie je súhlas Predávajúceho na integráciu diela s prípadnými ďalšími systémami prevádzkovanými Kupujúcim spôsobom v zmysle dokumentácie k jednotlivým softvérovým modulom. Predávajúci vyhlasuje, že je oprávnený udeliť požadované licencie a disponuje všetkými právami k službám, ktoré poskytne Kupujúcemu, pričom má vysporiadané autorské práva so všetkými autormi diela, resp. vo vlastnom mene a na vlastnú zodpovednosť vykonáva majetkové práva k dielu v zmysle ustanovení zákona č. 185/2015 Z. z. Autorský zákon v znení neskorších predpisov.

**Článok 4**

**Kúpna cena**

1. Kupujúci neposkytne Predávajúcemu preddavok ani zálohu na predmet plnenia podľa tejto Zmluvy.
2. Kúpna cena prístroja, vrátane rozpisu jednotlivých položiek predmetu Zmluvy v prípade, ak je to relevantné, je stanovená vzájomnou dohodou Zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, s aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Takto stanovená cena za predmet Zmluvy je uvedená v Prílohe č. 2 - Štruktúrovaný rozpočet ceny, ktorá tvorí neoddeliteľnú súčasť tejto Zmluvy.
3. Kúpna cena podľa tohto článku Zmluvy, je cenou za nový kompletne funkčný prístroj bez akýchkoľvek právnych a faktických vád. V kúpnej cene je zahrnuté: zabezpečenie dopravy do dohodnutého miesta dodania, doprava Predávajúceho do miesta dodania a späť, ako aj všetky ostatné náklady Predávajúceho vynaložené v súvislosti s dodaním a/alebo poskytnutím služieb Kupujúcemu, uvedenie prístroja do prevádzky (inštaláciu), odborným zaškolením obsluhy, poskytnutím užívateľskej dokumentácie, poskytnutím hardvéru, poskytnutím licencií, prevodom vlastníctva k prístroju na Kupujúceho, ako aj poskytovanie záručného servisu v mieste dodania a inštalácie.
4. Celková cena za prístroj podľa tejto Kúpnej zmluvy je vo výške: ....................................... bez DPH EUR (slovom: ......................................................... EUR bez DPH).

Predávajúci v čase fakturácie k celkovej cene uplatní DPH podľa platného všeobecne záväzného právneho predpisu.

1. Právo na zaplatenie kúpnej ceny vzniká Predávajúcemu riadnym dodaním prístroja Kupujúcemu.

**Článok 5**

**Zmluvná cena služieb**

1. Cena za poskytnuté služby pozáručnej starostlivosti zahŕňa celkovú logistiku súvisiacu so servisom prístroja, dopravné a balné náklady, vrátane cestovných nákladov servisného technika do miesta dodania služby a späť a zároveň zvoz do servisného centra a rozvoz opravených dielov.
2. Cena za poskytnuté služby, vrátane rozpisu jednotlivých položiek je stanovená vzájomnou dohodou Zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, s aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Takto stanovená cena za poskytnuté služby je uvedená v Prílohe č. 2 - Štruktúrovaný rozpočet ceny, ktorá tvorí neoddeliteľnú súčasť tejto Zmluvy.
3. Celková cena služieb pozáručnej starostlivosti podľa tejto Zmluvy je vo výške:

.......................... EUR bez DPH (slovom:  .......................... EUR bez DPH).

Predávajúci v čase fakturácie k celkovej cene uplatní DPH podľa platného všeobecne záväzného právneho predpisu.

Cena služieb pozáručnej starostlivosti bude Kupujúcim hradená na základe doručených faktúr vystavených Predávajúcim podľa skutočného rozsahu vykonanej služby za kalendárny mesiac.

1. Kupujúci sa zaväzuje Predávajúcemu zaplatiť cenu za poskytnutú servisnú službu, vrátane náhradných dielov dodaných pri servisnej službe. V prípade náhradných dielov sa v každom prípade vyžaduje súhlas Kupujúceho s kúpou a montážou náhradného dielu a odsúhlasenie jeho ceny.
2. V prípade, ak Predávajúcim deklarovaná cena náhradných dielov pri jednej oprave presahuje 5 000,00 EUR bez DPH (slovom: päťtisíc EUR bez DPH) je Kupujúci oprávnený realizovať prieskum trhu. V prípade, ak Kupujúci na základe prieskumu trhu zistí, že:
	1. aktuálna cenová ponuka iného predávajúceho je nižšia ako aktuálna ponuka Predávajúceho, Kupujúci vyzve Predávajúceho na rokovanie o znížení ceny originálneho náhradného dielu. Ak sa Zmluvné strany na znížení ceny náhradného dielu nedohodnú, Kupujúci je oprávnený originálny náhradný diel zakúpiť od predávajúceho, ktorý v prieskume trhu ponúkol nižšiu cenu originálneho náhradného dielu,
	2. nedisponuje inou ponukou ako je ponuka Predávajúceho a zároveň cena náhradného dielu nie je vyššia ako 10% oproti cene uvedenej v Prílohe č. 2 - Štruktúrovaný rozpočet ceny, Kupujúci je oprávnený pristúpiť k vystaveniu objednávky.

**Článok 6**

**Platobné podmienky**

1. Kupujúci zaplatí kúpnu cenu za prístroj na základe faktúry vystavenej Predávajúcim po dodaní prístroja. Zmluvné strany sa dohodli, že platba za prístroj sa realizuje výlučne bezhotovostným platobným stykom na základe faktúry elektronicky doručenej Predávajúcim, a to vždy za riadne a včas poskytnuté plnenie. Predávajúci je povinný zaslať faktúru elektronicky na e-mailovú adresu: **podatelna@vusch.sk**. Za deň splnenia peňažného záväzku sa považuje deň odpísania dlžnej sumy z účtu Kupujúceho v prospech účtu Predávajúceho.
2. Splatnosť faktúry je v zmysle ustanovenia § 340b ods. 5 zákona č. 513/1991 Z. z. Obchodného zákonníka v znení neskorších predpisov 60 kalendárnych dní odo dňa jej doručenia Kupujúcemu.
3. Faktúra musí obsahovať náležitosti podľa platných právnych predpisov a tejto Zmluvy. Prílohou faktúry vystavenej Predávajúcim musí byť kópia objednávky (ak bola vystavená), kópia dodacieho listu, okrem prípadov, kedy je faktúra doručená zároveň s dodacím listom a v prípade služieb pozáručnej servisnej starostlivosti aj potvrdený rozsah poskytnutej služby s uvedením dátumu jej poskytnutia v príslušnom kalendárnom mesiaci.
4. V prípade, ak faktúra nebude obsahovať náležitosti podľa tohto článku Zmluvy, alebo ak bude faktúra vykazovať iné vecné alebo formálne nedostatky, je Kupujúci oprávnený vrátiť ju Predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry Kupujúcemu.
5. Zmluvné strany sa dohodli, že pohľadávky, ktoré vzniknú Predávajúcemu z tohto zmluvného vzťahu, Predávajúci nie je oprávnený postúpiť tretím osobám bez predchádzajúceho súhlasu Kupujúceho. Postúpenie pohľadávok bez predchádzajúceho súhlasu Kupujúceho je neplatné. Súhlas Kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 7**

**Osobitné ustanovenia o určení ceny plnenia**

1. Predávajúci podpisom tejto Zmluvy zároveň potvrdzuje, že výsledná kúpna cena za prístroj je v súlade s aktuálne obvyklou trhovou cenou prístroja (t. j. v čase lehoty na predkladanie ponúk). V prípade, že sa vyhlásenie Predávajúceho podľa predchádzajúceho bodu ukáže v budúcnosti ako nepravdivé (t. j. ak kúpna cena prístroja nebude zodpovedať obvyklej trhovej cene prístroja v čase lehoty na predkladanie ponúk), Kupujúci je oprávnený uplatniť si z tohto titulu u Predávajúceho zmluvnú pokutu vo výške vzniknutého cenového rozdielu.
2. Predávajúci vyhlasuje, že cena za služby pozáručnej starostlivosti podľa tejto Zmluvy je v súlade s aktuálne (t. j. v čase lehoty na predkladanie ponúk) obvyklou trhovou cenou predmetu Zmluvy - služieb pozáručnej starostlivosti. V prípade, ak sa vyhlásenie Predávajúceho podľa predchádzajúcej vety ukáže ako nepravdivé, je Kupujúci oprávnený uplatniť si u Predávajúceho náhradu škody vo výške vzniknutého finančného rozdielu.
3. V prípade, ak sa po uzatvorení Zmluvy preukáže, že na relevantnom trhu existuje cena (ďalej tiež ako "nižšia cena") za rovnaké alebo porovnateľné plnenie ako je obsiahnuté v uzatvorenej Zmluve a Predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa Zmluvy bude viac ako 5 % v neprospech ceny podľa Zmluvy, zaväzuje sa Predávajúci poskytnúť Kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa Zmluvy a nižšou cenou.

**Článok 8**

**Zodpovednosť za vady a záručné podmienky**

* 1. Predávajúci ručí za vlastnosti prístroja, ako aj všetkých jeho súčastí, počas záručnej doby, ktorá bola Predávajúcim stanovená v trvaní uvedenom v Prílohe č. 2 – Štruktúrovaný rozpočet ceny, minimálne však v trvaní 24 kalendárnych mesiacov odo dňa, kedy je prístroj uvedený do prevádzky. Uvedenie prístroja do prevádzky a začiatok plynutia záručnej doby sa potvrdí na dodacom liste/preberacom protokole, ktorý podpíšu obe Zmluvné strany, resp. ich oprávnení zástupcovia. Predávajúci zodpovedá za to, že prístroj je dodaný podľa podmienok tejto Zmluvy, v súlade s predloženou ponukou vo verejnom obstarávaní a podľa platných právnych predpisov a že počas záručnej doby bude mať vlastnosti dohodnuté v tejto Zmluve.
	2. Práva zo zodpovednosti za vady, ktoré sa vyskytnú počas trvania záručnej doby musí Kupujúci uplatniť u Predávajúceho bezodkladne v záručnej dobe, inak zanikajú.
	3. Komplexná záruka predstavuje súbor opatrení, ktoré bude v rámci ceny prístroja vykonávať Predávajúci autorizovaným servisom po dobu trvania záručnej doby na prístroji. Za účelom udržania všetkých parametrov uvedených v technickej špecifikácií prístroja je Predávajúci povinný predložiť Potvrdenie o autorizovanom servise vydané výrobcom prístroja, ktorým Predávajúci preukáže schopnosť vykonávať autorizovaný servis. Ak Predávajúci nemá uvedené potvrdenie, predloží neoverenú kópiu zmluvy so servisnou organizáciou, ktorá požadované potvrdenie má a zároveň potvrdenia o autorizovanom servise vydané výrobcom prístroja tejto servisnej organizácie. Opatreniami sa rozumie najmä, nie však výlučne:
1. oprava vád a porúch predmetu Zmluvy, t. j. uvedenie predmetu Zmluvy do stavu plnej využiteľnosti vzhľadom k jeho technickým parametrom,
2. dodávka a výmena všetkých potrebných náhradných dielov a súčiastok v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná Predávajúcim,
3. v prípadoch, ak je to relevantné, vykonanie štandardných vylepšení prístroja odporúčaných a predpísaných výrobcom prístroja, vrátane vykonania servisných aktualizácií, t. j. servisný update softwarového vybavenia prístroja,
4. dodávky a zabudovanie náhradných dielov, ktoré sú potrebné k riadnej a bezporuchovej prevádzke prístroja, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
5. v prípadoch ak je to relevantné, vykonanie validácií a kalibrácií prístroja (resp. jeho relevantných častí) s periodicitou podľa odporučenia výrobcu prístroja, minimálne však jedenkrát ročne,
6. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, minimálne však jedenkrát ročne, pričom poslednú takúto kontrolu je Predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky,
7. vykonanie ďalších servisných úkonov a činností predpísaných príslušnou právnou úpravou a aplikovateľnými normami,
8. práce (servisné hodiny) a dojazdy servisných technikov Predávajúceho do a z miesta inštalácie prístroja v rámci zabezpečenia záručného servisu,
9. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu prístroja, ak takáto oprava je nevyhnutná za účelom zabezpečenia prevádzky prístroja, vrátane generálnej opravy,
10. technická telefonická podpora a poradenstvo pri prevádzkovaní prístroja prostredníctvom klientskeho pracoviska Dodávateľa v pracovných dňoch. Nahlasovanie porúch prostredníctvom klientskeho pracoviska Dodávateľa 24 hodín denne a 7 dní v týždni, pričom Dodávateľ musí garantovať funkčnosť a prevádzku klientskeho pracoviska.
	1. Záručná doba uvedená v tomto článku Zmluvy sa automaticky predlžuje o dobu, po ktorú nemohol byť prístroj využívaný na účel, na ktorý je určený, a to z dôvodov, na ktoré sa vzťahuje záruka.
	2. Záruka sa nevzťahuje na vady, ktoré spôsobí Kupujúci neodbornou manipuláciou, resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.
	3. Počas záručnej doby je servisný technik Predávajúceho povinný nastúpiť na odstránenie vady v mieste inštalácie predmetu Zmluvy do 24 hodín od nahlásenia vady v pracovný deň medzi 7:00 a 15:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 15:00 hod. pracovného dňa alebo počas mimopracovného dňa.
	4. Predávajúci je povinný počas záručnej doby odstrániť vady v nasledujúcich lehotách od nástupu na opravu:
11. oprava vady, pri ktorej nie je potrebná dodávka náhradného dielu do 48 hodín,
12. oprava vady s dodávkou náhradného dielu do 72 hodín, resp. v závažných prípadoch v termíne po dohode s Kupujúcim.
	1. V prípade, ak odstránenie vady nevyžaduje príchod servisného technika Predávajúceho do miesta inštalácie predmetu Zmluvy, je predávajúci oprávnený zabezpečiť odstránenie vady/poruchy pomocou vzdialeného prístupu. Predávajúci je povinný začať odstraňovať vadu formou vzdialeného prístupu v lehote najneskôr do 4 hodín od nahlásenia v pracovný deň medzi 7:00 a 15:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 15:00 hod. pracovného dňa alebo počas mimopracovného dňa.
	2. V oznámení, resp. reklamácii vady podľa tejto Zmluvy, je Kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
	3. Kupujúci je oprávnený vadu, ktorú zistí na predmete Zmluvy počas záručnej doby, nahlásiť Predávajúcemu prostredníctvom klientskeho pracoviska Predávajúceho: +421 ............... alebo e-mailom na adrese: .....@..... .
	4. V prípade, ak komunikačným kanálom klientskeho pracoviska Predávajúceho je e-mailová komunikácia, za moment nahlásenia vady sa považuje moment prijatia e-mailovej správy Predávajúcim. V prípade, ak komunikačným kanálom klientskeho pracoviska Predávajúceho je telefónna linka, za moment nahlásenia vady sa považuje moment spätného telefonického alebo e-mailového potvrdenia Kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
	5. V prípade použitia e-mailovej správy kvôli nedostupnosti telefónnej linky, ktorou argumentuje Kupujúci, je Predávajúci povinný preukázať, že telefónna linka bola dostupná, pokiaľ nebude súhlasiť s tvrdením Kupujúceho o nedostupnosti tejto linky. Predávajúci nenesie zodpovednosť za nedostupnosť telefónnej linky v prípade, ak dôjde k výpadku poskytovaných telekomunikačných služieb a Predávajúci túto skutočnosť preukáže Kupujúcemu. Kupujúci je oprávnený k telefonickému hláseniu podporne nahlásiť nefunkčnosť alebo vadu prístroja tiež zaslaním e-mailovej správy na uvedenú e-mailovú adresu Predávajúceho.
	6. Predávajúci nesie zodpovednosť za to, že služby záručného servisu a údržby prístroja budú poskytované v najvyššej dostupnej kvalite tak, aby vyhovovali potrebám Kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností. Servisný technik Predávajúceho je povinný mať osvedčenie na servis zariadení výrobcu prístroja.
	7. Predávajúci garantuje zabezpečenie náhradných dielov pre prístroj v trvaní minimálne 10 rokov odo dňa, kedy je prístroj uvedený do prevádzky, v prípade počítačového vybavenia 6 rokov.

**Článok 9**

**Služby pozáručnej servisnej starostlivosti**

1. Predávajúci sa zaväzuje poskytovať služby pozáručnej servisnej starostlivosti pre prístroj (bližšie špecifikované v Prílohe č. 1 - Špecifikácia predmetu zákazky), a to po dobu 60 kalendárnych mesiacov, pričom za začiatok tohto poskytovania sa považuje deň nasledujúci po poslednom dni záručnej doby prístroja.
2. Predávajúci sa v rámci poskytovanej pozáručnej servisnej starostlivosti zaväzuje:
	1. realizovať servisné úkony, ktoré sa vykonávajú mimo rámca zodpovednosti Predávajúceho za vady, ktoré existovali pri kúpe a prevzatí prístroja Kupujúcim a mimo záruky za akosť, ak bola poskytnutá,
	2. vykonávať opravy prístroja, pričom pod opravou sa v zmysle tejto Zmluvy rozumie súbor operácií, ktorými sa poškodený prístroj vráti do pôvodného alebo prevádzkyschopného stavu, pričom nedôjde k zmene technických parametrov alebo určeného účelu,
	3. poskytovať pozáručný servis prístroja aj v období záruky za akosť, ak požadovaný servisný úkon nespadá pod záručný servis.
3. Predávajúci je povinný vyhotoviť návrh kalkulácie pozáručného servisu v súlade s touto Zmluvou ku každej objednávke. Kupujúci musí odsúhlasiť cenu a rozsah opravy najneskôr v lehote do 3 kalendárnych dní odo dňa doručenia návrhu kalkulácie servisu. V prípade, ak súhlas v uvedenej lehote Predávajúcemu neoznámi alebo ak oznámi, že o opravu už nemá záujem, Predávajúci nie je oprávnený vykonať opravu.
4. Predávajúci je povinný oznámiť príchod servisného technika kontaktnej osobe Kupujúceho pred začatím servisného úkonu, minimálne jeden pracovný deň vopred.
5. Miesto dodania služieb podľa tohto článku zmluvy je Východoslovenský ústav srdcových a cievnych chorôb, a.s., Ondavská 8, 040 11 Košice - mestská časť Západ. V prípade, ak nie je možné službu podľa tohto článku vykonať na pracovisku Kupujúceho, resp. je vhodnejšie realizovať ju na inom mieste (napr. na pracovisku Predávajúceho), takáto činnosť sa vykoná na náklady Predávajúceho na mieste určenom Predávajúcim, ktoré však bude vopred oznámené Kupujúcemu.
6. Predávajúci sa zaväzuje vykonávať pozáručnú servisnú starostlivosť v pracovných dňoch v čase od 07:00 hod. do 15:00 hod, ak sa Kupujúci a Predávajúci nedohodnú inak.
7. Predávajúci sa zaväzuje v prípade vykonania opravy, na ktorú Kupujúci Predávajúceho vopred upozorní, aby bola oprava vykonaná nasledovne:
	1. nástup na výkon opravy do 24 hodín od nahlásenia vady/poruchy v pracovných dňoch v čase od 07:00 hod. do 15:00 hod.,
	2. výkon samotnej opravy do 48 hodín od nahlásenia vady/poruchy v pracovných dňoch v čase od 07:00 hod. do 15:00 hod., okrem prípadu, ak sa Kupujúci s Predávajúcim nedohodnú inak alebo ak na výkon opravy je potrebný náhradný diel, súčiastka alebo iná vec, ktorej obstaranie alebo vykonanie trvá viac ako 48 hodín.
8. Kupujúci požaduje, aby poskytnutie služieb podľa tejto Zmluvy bolo riadne zdokumentované v Pracovnom výkaze, ktorý bude obsahovať najmä:
	1. údaj o rozsahu vykonanej služby,
	2. údaj o systéme, na ktorom sa poskytla služba,
	3. údaj o čase poskytnutia služby,
	4. dátum poskytnutia služby,
	5. podpisy zodpovedných osôb oboch Zmluvných strán.
9. Jedno vyhotovenie Pracovného výkazu servisný technik odovzdá zodpovednému zamestnancovi Kupujúceho. Vzor Pracovného výkazu tvorí Prílohu č. 3 tejto Zmluvy.
10. Predávajúci sa zaväzuje vykonávať služby v dohodnutom rozsahu v súlade s touto Zmluvou, platnou legislatívou a so známymi a najnovšími technologickými poznatkami výrobcu prístroja.
11. Predávajúci je povinný počas trvania tejto zmluvy vykonávať autorizovaný servis.
12. Predávajúci sa zaväzuje poskytovať služby v najvyššej dostupnej kvalite tak, aby vyhovovali potrebám Kupujúceho. Taktiež sa zaväzuje poskytovať služby s náležitou odbornou starostlivosťou a prostredníctvom osôb, ktoré majú potrebnú kvalifikáciu vrátane dokladu o preškolení výrobcom prístroja a skúsenosti nevyhnutné na plnenie povinností podľa tejto Zmluvy.

**Článok 10**

**Objednávanie pozáručného servisu**

1. Kupujúci je povinný:

1.1 zaslať objednávku pozáručného servisu prístroja v elektronickej podobe na e-mailovú adresu Predávajúceho: ............... @.................

1.2 objednávka servisu prístroja musí vždy obsahovať identifikačné údaje Kupujúceho (presný názov), kontaktnú osobu Kupujúceho (titul, meno, funkcia, telefónne číslo, e-mailová adresa), dátum objednávky, identifikáciu prístroja výrobným číslom, druh požadovanej servisnej služby a prípadne stručný a výstižný popis poškodenia či nedostatočnej funkčnosti. V prípade, ak objednávka neobsahuje všetky náležitosti, Predávajúci je oprávnený požiadať Kupujúceho o jej doplnenie.

1. Predávajúci ku každej objednávke vyhotoví návrh kalkulácie servisnej služby.
2. Kupujúci je povinný najneskôr do 3 kalendárnych dní odo dňa doručenia návrhu kalkulácie servisu Predávajúcemu oznámiť, či s návrhom kalkulácie servisu súhlasí. V prípade, ak súhlas v uvedenej lehote Predávajúcemu neoznámi alebo ak oznámi, že o opravu už nemá záujem, Predávajúci nie je oprávnený vykonať opravu.
3. V prípade náhradných dielov sa v každom osobitnom prípade vyžaduje súhlas Kupujúceho s každou kúpou a montážou náhradného dielu a súhlas s cenou náhradného dielu.

**Článok 11**

**Záruka za akosť pozáručnej servisnej služby a práva z vadného plnenia**

1. Predávajúci zodpovedá za vady servisných služieb podľa Obchodného zákonníka a tiež poskytuje na servisné služby záruku za akosť.
2. Ak nie je v objednávke Kupujúceho podľa tejto Zmluvy stanovené inak, záručná doba na servisné práce je 3 mesiace od vykonania opravy a na dodaný materiál, resp. dodané náhradné diely 6 mesiacov od vykonania opravy.
3. Záruka sa nevzťahuje na spotrebný materiál, ktorý bol použitý v súvislosti s poskytnutím servisnej služby.
4. Vadu dodanej servisnej služby či dodaného materiálu je Kupujúci povinný Predávajúcemu oznámiť bez zbytočného odkladu po tom, čo ich Kupujúci mohol pri dostatočnej starostlivosti zistiť, najneskôr však v lehotách podľa bodu 2. tohto článku Zmluvy, inak právo Kupujúceho zaniká.
5. Predávajúci za vady servisnej služby nezodpovedá v prípade, že boli spôsobené:

5.1 v dôsledku živelnej pohromy, vyššej moci alebo vandalizmu alebo

5.2 inštaláciou, prevádzkou a údržbou systému v rozpore s návodom na obsluhu alebo

5.3 neoprávneným zásahom tretích osôb alebo

5.4 prevádzkovaním prístroja v prostredí, ktoré je v rozpore s technickými podmienkami stanovenými výrobcom, príp. Predávajúcim.

**Článok 12**

**Sankcie a zodpovednosť za škodu**

1. Predávajúci je povinný mať počas trvania tejto Zmluvy uzatvorenú zmluvu o poistení zodpovednosti za škodu spôsobenú v súvislosti s poskytovaním služieb pozáručnej servisnej starostlivosti podľa uzatvorenej Zmluvy s poistným krytím minimálne vo výške zmluvnej ceny za služby pozáručnej servisnej starostlivosti.
2. V prípade omeškania Predávajúceho s riadnym dodaním prístroja, má Kupujúci nárok na zmluvnú pokutu vo výške 1 000 € (slovom: tisíc EUR) za každý aj začatý deň omeškania s riadnym dodaním prístroja.
3. V prípade omeškania Predávajúceho s termínmi plnenia služieb v rámci záručného servisu má Kupujúci právo požadovať od Predávajúceho za každé jedno porušenie zmluvnú pokutu v nasledujúcej výške:
	1. za nedodržanie lehôt spojených s nedodržaním lehoty príchodu servisného technika alebo nezačatím odstraňovania vady formou vzdialeného prístupu: 50 € (slovom: päťdesiat EUR) za každú začatú hodinu omeškania, najviac však do výšky 1 % kúpnej ceny prístroja, a to pre každý jednotlivý prípad omeškania Predávajúceho,
	2. za nedodržanie dohodnutých lehôt na odstránenie vady: 50 € (slovom: päťdesiat EUR) za každú začatú hodinu omeškania, najviac však do výšky 1 % kúpnej ceny prístroja, a to pre každý jednotlivý prípad omeškania Predávajúceho.
4. Zaplatenie zmluvnej pokuty nezbavuje Predávajúceho povinnosti dodať príslušné omeškané plnenie v zmysle tejto Zmluvy.
5. Uhradením zmluvnej pokuty nezaniká nárok Kupujúceho na náhradu škody.
6. Zmluvné strany si vzájomne zodpovedajú za škody vzniknuté v dôsledku porušenia ich povinností vyplývajúcich z tejto Zmluvy. Žiadna Zmluvná strana nemá právo na náhradu ušlého zisku.

**Článok 13**

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto Zmluvy v prípade, že toto neplnenie je v dôsledku vyššej moci alebo okolností vylučujúcich zodpovednosť. Pre účely tejto Zmluvy sa za vyššiu moc alebo okolnosti vylučujúce zodpovednosť považujú prípady, ktoré nie sú závislé, ani ich nemôžu ovplyvniť Zmluvné strany, a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.
2. Zmluvná strana, ktorá sa odvolá na vyššiu moc alebo okolnosti vylučujúce zodpovednosť, je povinná to oznámiť druhej Zmluvnej strane najneskôr do 5 kalendárnych dní od vzniku tejto skutočnosti a môže požiadať o prípadnú úpravu podmienok Zmluvy.
3. Na požiadanie Zmluvnej strany, ktorej boli avizované okolnosti vyššej moci alebo vylučujúce zodpovednosť, je povinný oznamovateľ predložiť hodnoverný dôkaz.
4. Ak nedôjde k dohode, má Zmluvná strana, ktorej boli avizované okolnosti vylučujúce zodpovednosť, právo odstúpiť od tejto Zmluvy. Účinky odstúpenia nastanú dňom doručenia oznámenia druhej Zmluvnej strane.

**Článok 14**

**Subdodávky**

1. V prípade, ak Predávajúci zabezpečuje časť plnenia predmetu Zmluvy prostredníctvom svojich subdodávateľov, zodpovedá za riadne plnenie predmetu Zmluvy tak, akoby ho sám zabezpečil v celom rozsahu.
2. Predávajúci garantuje spôsobilosť subdodávateľov pre plnenie predmetu Zmluvy.
3. Predávajúci má právo na zmenu resp. na doplnenie nového subdodávateľa vo vzťahu k plneniu predmetu Zmluvy, ktorého sa táto Zmluva týka.
4. Predávajúci je povinný Kupujúcemu oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 4 tejto Zmluvy – Zoznam známych subdodávateľov a doručiť ju Kupujúcemu spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom Zmluvné strany sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
5. Ak Predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti tejto zmeny aktualizovať znenie Prílohy č. 5 Zmluvy a doručiť ju Kupujúcemu spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom Zmluvné strany sa zároveň výslovne dohodli, že pre prijatie zmeny, resp. doplnenie nového subdodávateľa sa nevyžaduje uzavretie samostatného písomného dodatku. Nedodržanie povinností stanovených Predávajúcemu týmto ustanovením Zmluvy sa považuje za podstatné porušenie zmluvných podmienok Predávajúcim a zakladá právo Kupujúceho odstúpiť od tejto Zmluvy. Predávajúci je zároveň povinný nahradiť škodu, ktorá vznikla Kupujúcemu porušením tejto povinnosti.
6. V prípade zistenia, že subdodávateľ počas trvania tejto Zmluvy nie je v súlade s ustanovením § 11 ods. 1 ZoVO zapísaný v Registri partnerov verejného sektora, je Kupujúci oprávnený od tejto Zmluvy odstúpiť.
7. Predávajúci je povinný na požiadanie Kupujúceho predložiť Kupujúcemu všetky zmluvy uzavreté so subdodávateľmi v súvislosti s plnením podľa tejto Zmluvy.

**Článok 15**

**Platnosť a záväznosť**

1. Zmluva sa uzatvára na dobu určitú odo dňa jej účinnosti do splnenia dodávky prístroja, okrem ustanovení Zmluvy, z obsahu ktorých vyplýva iná doba platnosti a účinnosti.
2. Platnosť tejto Zmluvy je možné ukončiť pred uplynutím doby účinnosti Zmluvy:
	1. písomnou dohodou Zmluvných strán podpísanou oboma Zmluvnými stranami k dátumu stanovenému v tejto písomnej dohode,
	2. písomným odstúpením od Zmluvy z dôvodov uvedených v tejto Zmluve alebo ak druhá Zmluvná strana nesplnila riadne a včas svoje záväzky podľa tejto Zmluvy a ak k náprave nedošlo v dodatočne poskytnutej lehote 30 kalendárnych dní od doručenia písomného upozornenia zaslaného druhou Zmluvnou stranou. Odstúpenie od Zmluvy je účinné dňom doručenia písomného odstúpenia od Zmluvy druhej Zmluvnej strane a týmto dňom Zmluva zaniká,
	3. písomnou výpoveďou niektorej zo Zmluvných strán, aj bez udania dôvodu. Výpovedná doba je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane.
3. Kupujúci je oprávnený odstúpiť od tejto Zmluvy, ak:
4. Predávajúci poruší svoju povinnosť podľa tejto Zmluvy podstatným spôsobom,
5. Predávajúci poruší svoju povinnosť podľa tejto Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu poskytnutej Kupujúcim,
6. Predávajúci stratil spôsobilosť vyžadovanú ZoVO pre účasť na verejnom obstarávaní,
7. v rámci kontroly verejného obstarávania zákazky, na základe ktorej došlo k uzavretiu tejto Zmluvy, bolo konštatované porušenie zákona,
8. ponuka Predávajúceho bola Kupujúcim vyhodnotená ako víťazná ponuka v dôsledku machinácií a podvodných postupov Predávajúceho,
9. Predávajúci postúpi svoje práva z tejto Zmluvy alebo uzatvorí zmluvu o subdodávke v rozpore s podmienkami tejto Zmluvy,
10. Predávajúci poskytne Kupujúcemu vedome nepravdivé a zavádzajúce informácie, resp. neposkytne informácie v súlade s požiadavkami Kupujúceho na plnenie týkajúce sa príslušnej zákazky,
11. na majetok Predávajúceho je vyhlásený konkurz, konkurzné konanie bolo zastavené pre nedostatok majetku alebo je Predávajúcemu povolená reštrukturalizácia,
12. Predávajúci vstúpi do likvidácie, preruší alebo iným spôsobom skončí svoju podnikateľskú činnosť,
13. Predávajúci predá svoj podnik alebo časť podniku a Kupujúci má za to, že sa tým zhorší vymožiteľnosť práv a povinností vyplývajúcich z tejto Zmluvy,
14. Predávajúci je v procese verejného obstarávania prehlásený za subjekt, ktorý vážne porušil Zmluvu tým, že si neplní svoje zmluvné povinnosti,
15. okolnosti vylučujúce zodpovednosť Predávajúceho trvajú viac ako 60 kalendárnych dní,
16. Predávajúci stratí iné právne alebo vecné predpoklady na riadne plnenie podľa tejto Zmluvy,
17. v momente uzavretia tejto Zmluvy nemá Predávajúci v Registri partnerov verejného sektora zapísaných konečných užívateľov výhod v súlade s príslušnými ustanoveniami ZoVO a zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a k zápisu nedôjde ani do 30 kalendárnych dní od momentu uzavretia tejto Zmluvy,
18. Predávajúci písomne oznámi, že z objektívnych alebo subjektívnych dôvodov nie je schopný plniť dodávky prístroja alebo dodávky niektorého druhu podľa tejto Zmluvy.
19. Predávajúci je oprávnený odstúpiť od tejto Zmluvy, ak:
20. Kupujúci poruší svoju povinnosť podľa tejto Zmluvy podstatným spôsobom,
21. Kupujúci poruší svoju povinnosť podľa tejto Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu poskytnutej Predávajúcim,
22. u Predávajúceho existujú zákonné dôvody pre odmietnutie dodania prístroja,
23. dodaním prístroja by bol alebo mohol byť porušený zákon,
24. v rámci kontroly verejného obstarávania zákazky, na základe ktorej došlo k uzavretiu tejto Zmluvy, bolo konštatované porušenie zákona,
25. okolnosti vylučujúce zodpovednosť Kupujúceho trvajú viac ako 60 kalendárnych dní.
26. Pre účely tejto Zmluvy sa porušenie povinnosti Zmluvnej strany považuje za podstatné, v prípade ak:
27. také porušenie táto Zmluva alebo všeobecne záväzné právne predpisy za podstatné porušenie výslovne označujú, alebo
28. ak Zmluvná strana porušujúca túto Zmluvu vedela v čase uzavretia tejto Zmluvy alebo v tomto čase bolo rozumné predvídať s prihliadnutím na účel tejto Zmluvy, ktorý vyplynul z jej obsahu alebo z okolností, za ktorých bola táto Zmluva uzavretá, že druhá Zmluvná strana nebude mať záujem na plnení povinností pri takom porušení tejto Zmluvy.
29. Za podstatné porušenie tejto Zmluvy zo strany Kupujúceho sa považuje neuhradenie faktúry do 60 kalendárnych dní po lehote splatnosti.
30. Za podstatné porušenie tejto Zmluvy zo strany Predávajúceho sa považuje:
31. porušenie zmluvných povinností súvisiacich s akýmkoľvek omeškaním Predávajúceho s riadnym a včasným plnením predmetu Zmluvy podľa dohodnutých zmluvných podmienok, a/alebo
32. omeškanie Predávajúceho s riadnym odstránením vád o viac ako 10 dní.
33. Odstúpenie od Zmluvy musí mať písomnú formu a je účinné dňom doručenia písomného odstúpenia od  Zmluvy druhej Zmluvnej strane. Odstúpením od Zmluvy táto Zmluva zaniká ku dňu doručenia písomného oznámenia podľa predchádzajúcej vety druhej Zmluvnej strane.
34. Kupujúci po odstúpení od tejto Zmluvy ktoroukoľvek Zmluvnou stranou, ku dňu odstúpenia od tejto Zmluvy potvrdí cenu Predávajúcim riadne vykonaného plnenia podľa tejto Zmluvy, ktoré bolo Kupujúcim prevzaté.
35. Ak sa Zmluvné strany nedohodnú inak, plnenie podľa Zmluvy a protihodnotu za plnenie si Zmluvné strany ponechajú a nebudú si ho povinné či oprávnené vrátiť, ak súčasne platí, že:
36. dôvod odstúpenia od tejto Zmluvy nespočíva v porušení zmluvnej povinnosti v súvislosti s plnením podľa tejto Zmluvy a poskytnutím protihodnoty za plnenie jednou zo Zmluvných strán, a
37. takéto plnenie má pre Kupujúceho hospodársky význam aj bez dodania zvyšku plnenia.
38. Vzájomne poskytnuté plnenie a protihodnotu za plnenie, ktoré nezodpovedá požiadavkám podľa tohto článku Zmluvy, si Zmluvné strany vzájomne vrátia. Kupujúci je oprávnený prístroj vrátiť Predávajúcemu a Predávajúci sa zaväzuje tento prístroj prevziať na svoje náklady a vystaviť Kupujúcemu k vrátenému prístroju dobropis a to najneskôr do 30 kalendárnych dní. O odovzdaní a prevzatí prístroja bude spísaný preberací protokol.

**Článok 16**

**Osobitné ustanovenia**

1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie Zmluvy, a to najmä údajov uvedených v úvode tejto Zmluvy.
2. Predávajúci sa zaväzuje, že:
3. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto Zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy,
4. informácie a podklady poskytnuté Kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.
5. Osobné údaje dotknutých osôb, ktoré sú súčasťou tejto Zmluvy sú spracúvané Kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Bližšie informácie sú uvedené na webovom sídle Kupujúceho: [www.vusch.sk](http://www.vusch.sk).
6. Predávajúci je povinný podľa Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto Zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania Zmluvy. V opačnom prípade Kupujúcemu zodpovedá za škodu, ktorá Kupujúcemu vznikla porušením tejto povinnosti.
7. Predávajúci sa zaväzuje dodržiavať etické zásady Kupujúceho uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a.s. (ďalej len "Etický kódex") zverejnenom na webovom sídle Kupujúceho: [www.vusch.sk](http://www.vusch.sk)/eticky-kodex/, pričom v prípade zistenia, že došlo Predávajúcim k porušeniu Etického kódexu, je Kupujúci oprávnený Zmluvu vypovedať s 1-mesačnou výpovednou lehotou. Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.
8. Kupujúci je prevádzkovateľom základnej služby v zmysle zákona č. 69/2018 Z. z o kybernetickej bezpečnosti a o zmene a doplnení niektorých zákonov v znení neskorších predpisov, z uvedeného dôvodu sú zmluvné strany povinné uzatvoriť Zmluvu o zabezpečení plnenia bezpečnostných opatrení podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov, ktorá tvorí neoddeliteľnú súčasť tejto zmluvy ako Príloha č. 5.

**Článok 17**

**Záverečné ustanovenia**

1. Zmluvu je možné meniť a dopĺňať len na základe dohody oboch Zmluvných strán, a to vo forme písomných a očíslovaných dodatkov k tejto Zmluve. Dodatok k tejto Zmluve nesmie byť uzatvorený v rozpore so zákonom o verejnom obstarávaní.
2. Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni zverejnenia v Centrálnom registri zmlúv. Zmluvné strany súhlasia so zverejnením obsahu tejto Zmluvy tretím osobám v nevyhnutnom rozsahu v Centrálnom registri zmlúv Úradu vlády Slovenskej republiky na príslušnej webovej stránke: [www.crz.gov.sk](http://www.crz.gov.sk).
3. Zmluva je vyhotovená v piatich vyhotoveniach, pričom Predávajúci dostane dve vyhotovenia a Kupujúci tri vyhotovenia Zmluvy.
4. Neoddeliteľnou súčasťou Zmluvy sú prílohy:
5. Príloha č. 1 - Špecifikácia predmetu zákazky
6. Príloha č. 2 - Štruktúrovaný rozpočet ceny
7. Príloha č. 3 - Pracovný výkaz (vzor)
8. Príloha č. 4 - Zoznam známych subdodávateľov
9. Príloha č. 5 - Zmluva o zabezpečení plnenia bezpečnostných opatrení podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov
10. Právne vzťahy touto Zmluvou neupravené sa riadia príslušnými ustanoveniami Obchodného zákonníka a súvisiacich platných právnych predpisov Slovenskej republiky.
11. Zmluvné strany sa dohodli, že prípadné spory vyplývajúce z tejto Zmluvy, budú prednostne riešiť formou dohody prostredníctvom svojich oprávnených zástupcov. V prípade, že sa spor nevyrieši dohodou, je ktorákoľvek Zmluvná strana oprávnená požiadať o rozhodnutie príslušný súd Slovenskej republiky.
12. Zmluvné strany zhodne vyhlasujú, že Zmluva nebola uzatvorená v tiesni, ani za nápadne nevýhodných podmienok pre niektorú zo Zmluvných strán, že zmluvná voľnosť Zmluvných strán nie je obmedzená, že sa s touto Zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto Zmluvu podpísali na znak toho, že zodpovedá ich slobodnej a vážnej vôli.

|  |  |  |
| --- | --- | --- |
| V Košiciach dňa \_\_\_\_\_\_\_\_\_\_\_\_\_\_\_Kupujúci: |  | V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_Predávajúci: |
| **Východoslovenský ústav srdcových** **a cievnych chorôb, a.s.**MUDr. Štefan Lukačín, PhD.,MHApredseda predstavenstva |  | **Obchodné meno**Meno a priezvisko štatutárneho orgánuFunkcia |
| **Východoslovenský ústav srdcových** **a cievnych chorôb, a.s.**doc. MUDr. Martin Studenčan, PhD., MHA, FESC podpredseda predstavenstva |  |  |